JY LEES NOU Poppie se ma en stiefpa kry lewenslange tronkstraf
Deur Michelle Nortjé & Annelene Oberholzer
Louisa en Kobus het op 25 Januarie 2017 vir die eerste keer saam in die hof op aanklag van Poppie se moord verskyn.
Die ma en stiefpa van die driejarige Poppie van der Merwe, wat op 25 Oktober 2016 vermoor is, is vanoggend tot lewenslange tronkstraf gevonnis in die hooggeregshof in Pretoria.
Hulle het ook ’n verdere 10 jaar tronkstraf gekry vir die mishandeling van ’n vyfjarige seuntjie.
Kobus Koekemoer, Poppie van der Merwe"s stepdad awaiting his fate after he and her biological mother Louisa Koekemoer were convictrd of the 3-year old"s murder. Sentencing proceedings about to start. @pretorianews @IOL pic.twitter.com/CugrWw1lJg
— Zelda Venter (@ZeldaVenter) May 24, 2018
Kobus en Louise Koekemoer is op 6 Desember 2017 skuldig bevind aan die moord.
Louisa Koekemoer, mother of murdered Poppie van der Merwe and her stepdad Kobus Koekemoer walking down to holding cells to start serving their life sentences. @pretorianews pic.twitter.com/DKJVe0mtC9
Regter Bert Bam het gesê daar is baie onbeantwoorde vrae.
“Hoe kan ’n ma en pa dit aan ’n kind doen?” het hy gesê.
Bam het ook gesê kindermishandelaars moet vir ’n baie lang tyd uit die samelewing verwyder word, en Poppie se moordenaars het min tot geen berou getoon nie.
Die tragedie van Poppie van der Merwe
Poppie (3) is op Woensdag, 25 Oktober 2016, met haar aankoms by die Brits-hospitaal, dood verklaar nadat sy op 'n plaas naby Mamogaleskraal deur haar stiefpa aangerand is.
#Poppie van der Merwe (3) het na bewering verlede Woensdag aan die hand van haar stiefpa #KobusKoekemoer gesterf - via @Jana_vdMerwe pic.twitter.com/moSeSVN0HQ
— Huisgenoot (@huisgenoot) November 3, 2016
Lt.kol Pelonomi Makau, provinsiale woordvoerder van Noordwes, het destyds aan Huisgenoot bevestig dat die kleuter beserings oor haar hele lyf gehad het.
Op 6 Desember 2017 is haar ma en stiefpa in die hooggeregshof in Pretoria deur regter Bert Bam skuldig bevind op aanklagte van moord, kindermishandeling en aanrandig met die doel om ernstig te beseer.
Hy het beslis: "Nie een van die twee beskuldigdes het die kinders beskerm nie. Albei was teenwoordig toe die noodlottige hoofbeserings aan Poppie toegedien is en albei ouers het geweet die ander een mishandel die kinders."
Louisa Koekemoer in tears following her murder conviction. Judge said she and husband Kobus equally guilty of Poppie"s murder @pretorianews pic.twitter.com/l1TF8P9ltw
— Zelda Venter (@ZeldaVenter) December 6, 2017
Volgens die lykskouing het Poppie bloeding op die brein gehad wat deur 'n hou teen die kop veroorsaak kon word, vermoedelik enkele ure voor haar dood.
Die beserings oor haar liggaam is waarskynlik deur 'n skoen, 'n volwassene se plat hand en vuis oor 'n tydperk toegedien. Poppie se boetie (toe 5) het getuig Kobus Koekemoer het Poppie die laaste hou toegedien. Hy het ook getuig hoe hy haar kop in die toilet gedruk en dit gespoel het.
Kobus en Louisa is aan die einde van 2005 op Orania getroud en het 'n maand voor Poppie se dood daarvandaan na die plaas naby Brits getrek.
Een van hul Orania-bure het Kobus destyds verkla omdat hy na die bewering die kinders uitermatig slaan. In 'n eksklusiewe onderhoud met Huisgenoot het Louisa dit as "jaloesie" afgemaak.
Kobus is op 23 Oktober 2016 in hegtenis geneem vir die moord op Poppie. Daar is luidkeels in die hof aan hom gesê dat hy "gaan vrek".
Louisa het in November 2017 getuig sy kon nie vir Kobus beheer toe hy Poppie aangerand het nie.
Poppie van der Merwe"s biological mother Louisa took the stand today and said her hands were tied to prevent her husband Kobus from kicking/assaulting the 3-year-old. Both facing murder charge after Poppie"s death. @IOL @pretorianews pic.twitter.com/98srAlRuGQ
— Zelda Venter (@ZeldaVenter) November 8, 2017
Sy is deur 'n woedende groep mense, onder wie haar gewese man en Poppie se biologiese pa, Christo van der Merwe, toegesnou toe sy op 19 Desember 2016 in die hof verskyn het nadat sy op Donderdag, 15 Desember, in hegtenis geneem is vir die moord op haar dogter.
Op 15 Januarie 2017 verskyn die twee beskuldigdes vir die eerste keer saam in die hof. Kobus se kop was kaalgeskeer nadat hy dae in die hospitaal moes deurbring. Hy het glo probeer om sy eie lewe te neem.
Meer oor: poppie van der merwe| louisa koekemoer| kobus koekemoer| brits| kindermishandeling| moord| aanranding
Poppie se ma en stiefpa skuldig aan moord: 'Nou moet die Here hulle straf',' sê ouma
Poppie van der Merwe se ouma: 'Ek lewe van aalmoese'
Poppie-saak: Ma se 1ste eksklusiewe onderhoud
Klein Poppie van der Merwe was 'vreesbevange', hoor hof
EKSKLUSIEF: My hart wil dit nie vat nie – Poppie se gebroke ouma is siek van verdriet
EKSKLUSIEF: Hospitaalbed-foto’s wys snye van Poppie se stiefpa